Diari Oficial de la Generalitat Valenciana


Sumari del DOGV 9454, del 21-10-2022 (2022/9666)

ORDRE 14/2022, de 19 d'octubre, de 2022, de la Conselleria d'Innovació, Universitats, Ciència i Societat Digital de modificació de l'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de Recuperació, Transformació i Resiliència d'Espanya finançat per la Unió Europea-Next Generation EU (publicada en el DOGV núm. 9374/04.07.2022), i convocatòria de concessió d'ajudes del programa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9454

Data del DOGV
:   21-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9666


Data del document
:   19-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

ORDRE 14/2022, de 19 d'octubre, de 2022, de la Conselleria d'Innovació, Universitats, Ciència i Societat Digital de modificació de l'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de Recuperació, Transformació i Resiliència d'Espanya finançat per la Unió Europea-Next Generation EU (publicada en el DOGV núm. 9374/04.07.2022), i convocatòria de concessió d'ajudes del programa. [2022/9666]  
  
PREÀMBUL  
  
Dins de les deu polítiques palanca que contempla el PRTR, una de les trenta línies d'acció que s'identifiquen és la del component 15, Connectivitat digital, impuls a la ciberseguretat i desplegament del 5G, que té entre els seus objectius l'impuls a la transformació digital, que aposta perquè el 100 % de la població dispose d'una connectivitat adequada, a fi de promoure la desaparició de la bretxa digital entre zones rurals i urbanes.  
En línia amb el citat Pla per a la Connectivitat, dins d'aquest component 15 del PRTR es contempla la inversió C15.I3 «Bons digitals per a pimes i col·lectius vulnerables», que preveu el finançament d'inversions i despeses derivades de la connexió a banda ampla de col·lectius vulnerables, per a reforça la cohesió econòmica, social i territorial, tancar les bretxes digitals, i dotar el país amb la connectivitat necessària per a augmentar-ne la resiliència davant futures crisis.  
D'acord amb tot això, el Reial decret 989/2021, de 16 de novembre pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució del programa d'emissió de bons digitals per a col·lectius vulnerables, en el marc del Pla de Recuperació, Transformació i Resiliència (BOE 275, 17.11.2021) regula la concessió directa, amb caràcter extraordinari i per raons d'interés públic, social i econòmic, de conformitat amb els articles 22.2 c) i 28 de la Llei 38/2003, de 17 de novembre, general de subvencions, a les comunitats autònomes i ciutats de Ceuta i Melilla d'ajudes destinades a potenciar la connectivitat de banda ampla per a col·lectius vulnerables així incloses en el Pla Estratègic de Subvencions de la Conselleria d'Innovació, Universitats, Ciència i Societat Digital, per al període 2020-2023, aprovat mitjançant la Resolució de 22 de juny de 2020 i modificat per la Resolució del 28 de desembre de 2021 de la consellera d'Innovació, Universitats, Ciència i Societat Digital.  
A aquest efecte s'aprova l'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de recuperació, transformació i resiliència d'Espanya finançat per la Unió Europea-Next Generation EU al costat de la convocatòria d'anunci d'adhesió per a inscripció en el Registre d'operadors-col·laboradors del programa.  
L'objecte d'aquesta Ordre és l'establiment de les bases reguladores per a la concessió d'ajudes per a l'emissió de «bons digitals» destinats a finançar la contractació de nous serveis de connexió a banda ampla o l'increment de la velocitat dels ja contractats des d'una ubicació fixa amb una velocitat mínima de 30 Mbit per segon en sentit descendent en condicions d'hora punta, subministrat amb la tecnologia més adequada, en cada cas, a fi de respectar el principi de neutralitat tecnològica per a persones o unitats familiars identificades com a vulnerables.  
  
Les modificacions que s'introdueixen en les bases reguladores compleixen els principis de bona regulació previstos en l'article 129 de la Llei 39/2015, d'1 d'octubre, i estan justificades conformement amb l'apartat (15) de la Decisió de la Comissió Europea que autoritza el Programa Únic - Bo Social, que exigeix per a l'aplicació de criteris de vulnerabilitat social, el previ compliment del requisit sine qua non de vulnerabilitat econòmica dels beneficiaris, ajustant-se als principis de necessitat, eficàcia, proporcionalitat, seguretat jurídica, transparència i eficiència. A més, mitjançant aquesta Ordre es publica conjuntament amb aquesta modificació la convocatòria de concessió d'ajudes del programa.  
En virtut de tot açò i del que s'estableix en el Reial decret 989/2021, de 16 de novembre pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució del programa d'emissió de bons digitals per a col·lectius vulnerables, en el marc del Pla de Recuperació, Transformació i Resiliència, complits els tràmits procedimentals oportuns i vistes la Llei 39/2015, d'1 d'octubre, del procediment administratiu comú de les administracions públiques, la Llei 38/2003, de 17 de novembre, general de subvencions, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les Conselleries de la Generalitat, el Decret 178/2020, de 30 d'octubre, del Consell, de modificació del Decret 243/2019, de 25 d'octubre, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, el Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració Pública i per a l'execució del Pla de Recuperació, Transformació i Resiliència i altres normes de general i pertinent aplicació, el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19 i el que disposa l'article 18.f i 43 de la Llei 5/1983, de 30 de desembre, del Consell, i en particular, i en desenvolupament d'aquesta el que s'assenyala en l'article 38, del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat,  
  
  
ORDENE  
  
Article únic  
Modificació de l'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de Recuperació, Transformació i Resiliència d'Espanya finançat per la Unió Europea-Next Generation EU, i convocatòria de concessió d'ajudes del programa.  
L'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de Recuperació, Transformació i Resiliència d'Espanya finançat per la Unió Europea-Next Generation EU, es modifica en els termes que figuren en el primer apartat de l'annex.  
En l'apartat segon de l'annex s'efectua la convocatòria de concessió d'ajudes.  
  
  
DISPOSICIÓ DEROGATÒRIA  
  
Única. Derogació normativa  
Queden expressament derogades totes les disposicions d'igual o inferior rang que s'oposen al que es disposa en la present ordre.  
  
  
DISPOSICIÓ FINAL  
  
Única. Entrada en vigor  
La present Ordre entrarà en vigor l'endemà de ser publicada en el Diari Oficial de la Generalitat Valenciana.  
  
  
ANNEX  
  
Modificació de l'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de Recuperació, Transformació i Resiliència d'Espanya finançat per la Unió Europea-Next Generation EU, i convocatòria de concessió d'ajudes del programa.  
  
Primer. Modificacions de les bases reguladores  
U. Es modifica la redacció del subapartat c de l'apartat 1 de la Base 8, que queda redactat en els següents termes:  
«c) Pertànyer a un col·lectiu vulnerable. A l'efecte d'aquestes bases, s'entén que pertanyen a col·lectius vulnerables els qui:  
- Siguen persones titulars o beneficiàries de la Renda Valenciana d'Inclusió, en qualsevol de les seues modalitats, en la data de la sol·licitud.  
- O bé, siguen persones titulars o beneficiàries de la prestació de l'Ingrés Mínim Vital, en qualsevol de les seues modalitats, en la data de la sol·licitud».  
Dos. Es modifica l'apartat 6 de la Base 10, que queda redactat en els següents termes:  
«6. Al formulari de sol·licitud, ben emplenat i signat, s'ha d'adjuntar la següent documentació:  
a) Fotocòpia del DNI/NIE.  
b) Resolució definitiva d'haver sigut reconeguda com a persona titular o beneficiària de la Renda Valenciana d'Inclusió en la data de la sol·licitud. Es verificarà a través de la plataforma autonòmica d'interoperabilitat. En cas de no poder acreditar-se a través de la plataforma autonòmica d'interoperabilitat, s'acreditarà presentant certificat de l'òrgan competent en matèria de benestar social.  
c) O bé, resolució definitiva d'haver sigut reconeguda com a persona titular o beneficiària de la prestació de l'Ingrés Mínim Vital en la data de la sol·licitud. Es verificarà a través de la plataforma autonòmica d'interoperabilitat. En cas de no poder acreditar-se a través de la plataforma autonòmica d'interoperabilitat, s'acreditarà presentant certificat de l'òrgan competent en matèria de seguretat social.  
d) Certificat o volant d'empadronament col·lectiu.  
e) Acreditació de la representació, si escau.»  
  
Segon. Convocatòria de les ajudes  
1. Objecte de la convocatòria  
Convocar per a l'exercici 2022 la concessió d'ajudes per a finançar la contractació de nous serveis de connexió a banda ampla o l'increment de la velocitat dels ja contractats des d'una ubicació fixa amb una velocitat mínima de 30 Mbit per segon en sentit descendent en condicions d'hora punta, subministrat amb la tecnologia més adequada en cada cas per a persones o unitats familiars identificades com a vulnerables.  
  
2. Persones beneficiàries de les ajudes  
Podran acollir-se a aquestes ajudes les persones físiques que complisquen les següents condicions:  
a) Estar empadronades en un municipi de la Comunitat Valenciana.  
b) L'habitatge en el qual s'instal·larà la connexió haurà de ser la residència habitual de la persona sol·licitant, la qual cosa s'acreditarà mitjançant certificat o volant d'empadronament col·lectiu en el qual consten, a data de la sol·licitud, les persones que tenen el seu domicili habitual en l'habitatge.  
c) Pertànyer a un col·lectiu vulnerable. A l'efecte d'aquestes bases, s'entén que pertanyen a col·lectius vulnerables els qui:  
- Siguen persones titulars o beneficiàries de la Renda Valenciana d'Inclusió, en qualsevol de les seues modalitats, en la data de la sol·licitud.  
- O bé, siguen persones titulars o beneficiàries de la prestació de l'Ingrés Mínim Vital, en qualsevol de les seues modalitats, en la data de la sol·licitud».  
Només es podrà concedir un bo digital per persona física i per unitat de convivència. El reconeixement del dret a rebre el bo digital a una unitat de convivència i la quantia d'aquest bo és independent del nombre de membres integrants d'aquesta. A aquest efecte, es considera unitat de convivència la formada pel conjunt de persones que estan empadronades en un mateix habitatge en el moment de la sol·licitud, existisquen o no llaços familiars entre elles.  
3. Quantia i modalitat de les ajudes  
L'import de les ajudes que es concedisquen en forma de «bo digital», mitjançant les corresponents resolucions notificades com cal a les persones beneficiàries, serà com a màxim de 240 euros a repartir en dotze mensualitats, de tal manera que s'aplique una minoració mensual de 20 euros en el preu final (IVA inclòs) de la factura emesa per l'operador adherit a col·laborar en el programa. Només es concedirà una ajuda per persona física i unitat de convivència.  
L'operador facilitarà un contracte que oferirà com a condicions mínimes un servei de connexió de banda ampla o l'increment de la velocitat dels ja contractats des d'una ubicació fixa amb una velocitat mínima de 30 Mbit per segon en sentit descendent en condicions d'hora punta. Aquest bo serà compatible amb serveis convergents que podrà contractar la persona beneficiària amb l'operador adherit.  
  
4. Termini i forma de presentació de sol·licituds  
El termini per a la presentació de la sol·licituds d'ajudes començarà l'endemà de la publicació d'aquesta convocatòria i romandrà obert fins al 15 de novembre de 2022, sense perjudici, que abans del seu venciment es puga establir de manera motivada una ampliació d'aqueix termini sempre que les circumstàncies l'aconsellen i amb això no es perjudiquen drets de tercer que serà publicada en el Diari Oficial de la Generalitat Valenciana a l'efecte de la seua notificació, tot això conformement amb l'article 32 de la Llei 39/2015, d'1 d'octubre, del procediment administratiu comú de les administracions públiques.  
D'acord amb el que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques, a l'efecte de presentació de la sol·licitud i la documentació que s'hi ha d'adjuntar o qualsevol altra relacionada amb la present convocatòria, les persones físiques podran triar en tot moment si es comuniquen amb les administracions públiques per a l'exercici dels seus drets i obligacions a través de mitjans electrònics o no. El mitjà triat per la persona per a comunicar-se amb les administracions públiques podrà ser modificat per aquesta en qualsevol moment.  
Les sol·licituds es presentaran en model normalitzat (annex I), juntament amb la documentació específica, de manera telemàtica a través de la Seu Electrònica de la Generalitat (https://sede.gva.es), des d'on podrà accedir al tràmit de presentació de la sol·licitud de les ajudes (GUC: 22341), a través de l'enllaç «sol·licitud telemàtica». O bé, en algun dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Al formulari de sol·licitud, emplenat i signat com cal, s'adjuntarà la següent documentació:  
a) Fotocòpia del DNI/NIE.  
b) Resolució definitiva d'haver sigut reconeguda com a persona titular o beneficiària de la Renda Valenciana d'Inclusió en la data de la sol·licitud. Es verificarà a través de la plataforma autonòmica d'interoperabilitat. En cas de no poder acreditar-se a través de la plataforma autonòmica d'interoperabilitat, s'acreditarà presentant certificat de l'òrgan competent en matèria de benestar social.  
c) O bé, resolució definitiva d'haver sigut reconeguda com a persona titular o beneficiària de la prestació de l'Ingrés Mínim Vital en la data de la sol·licitud. Es verificarà a través de la plataforma autonòmica d'interoperabilitat. En cas de no poder acreditar-se a través de la plataforma autonòmica d'interoperabilitat, s'acreditarà presentant certificat de l'òrgan competent en matèria de seguretat social.  
d) Certificat o volant d'empadronament col·lectiu.  
e) Acreditació de la representació, si escau.  
No serà necessari aportar aquella informació que estiga en poder de l'Administració i que es puga consultar telemàticament sempre que s'autoritze per a això.  
Si la sol·licitud no complira els requisits establits en la convocatòria, l'òrgan instructor requeriria l'esmena a la interessada o a l'interessat, en els termes previstos en l'article 23.5 de la Llei 38/2003, de 17 de novembre, general de subvencions, en l'article 68.1 de la Llei 39/2015, d'1 d'octubre, del procediment administratiu comú de les administracions públiques i en l'article 14 del Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics. S'indicarà a les i als sol·licitants que, en cas de no esmenar en el termini màxim de deu dies, se li tindrà per desistit/ida de la seua petició, després de la resolució que haurà de ser dictada en els termes establits en l'article 21 de la Llei 39/2015, d'1 d'octubre, del procediment administratiu comú de les administracions públiques.  
La presentació de la sol·licitud suposarà l'acceptació de les presents bases i de la corresponent convocatòria i la declaració de la veracitat de tota la informació que es presente. En el cas que una persona sol·licitant altere o falsifique la documentació adjunta a la sol·licitud, s'aplicarà la normativa prevista per a aquests supòsits i que s'estableix en el règim d'infraccions i sancions del títol IV de la Llei 38/2003, de 17 de novembre, general de subvencions i, si és el cas, en el que resulte aplicable, del Codi Penal.  
5. Criteris de valoració de sol·licituds  
Aquestes ajudes es concediran en règim de concessió directa mitjançant el procediment de concurrència no competitiva, d'acord amb els principis de publicitat, transparència, objectivitat, igualtat i no discriminació, així com amb els principis d'eficàcia i eficiència de la gestió d'aquestes. Així mateix, s'ajusten al que s'estableix en l'article 24 del Decret llei 6/2021 de1 d'abril, del Consell, de mesures urgents en matèria economicoadministrativa sobre l'aplicació del règim de concurrència no competitiva previst en l'article 60.1 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de Recuperació, Transformació i Resiliència.  
  
La concessió d'aquestes subvencions es tramitarà en règim de concurrència no competitiva, per al que es tindrà en compte com a únic criteri el moment en què s'haja completat la presentació de la sol·licitud (compressiva de l'imprés de sol·licitud i de la restant documentació exigida en la convocatòria) en qualsevol dels registres previstos en la normativa de procediment administratiu comú. D'aquesta manera, qualsevol sol·licitant que complisca els requisits i les condicions exigides, i sempre que existisca disponibilitat pressupostària, podrà beneficiar-se de les ajudes, d'acord amb el que s'estableix en l'article 62 de Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de Recuperació, Transformació i Resiliència.  
  
En cas que diferents expedients tinguen la mateixa data de criteri i no siga possible prioritzar-los per hora de presentació, es prioritzaran les sol·licituds de persones amb diversitat funcional i, en defecte d'això, les realitzades per dones. L'acreditació d'aquesta circumstància es farà arribat el cas. Si els anteriors criteris no hagueren resolt aqueixa situació es resoldria mitjançant sorteig entre els sol·licitants les sol·licituds dels quals continuen tenint la mateixa data de criteri.  
6. Finançament de les ajudes  
D'acord amb el que s'estableix en l'annex I del Reial decret 989/2021, de 16 de novembre, on es determina l'ajuda concedida a les comunitats autònomes, la quantia màxima global corresponent a la Comunitat Valenciana per al període 2021-2023 és de 3.026.880 euros, quantitat incorporada en l'aplicació pressupostària 01.44.03.640.45 de la Conselleria d'Innovació, Universitats, Ciència i Societat Digital, línia de subvenció S8746000 la qual es finança íntegrament amb fons europeus del Mecanisme de Recuperació i Resiliència, i està dotada amb 2.446.000 - per a l'exercici 2022, i està prevista una dotació de 580.880 - per a l'exercici 2023.  
7. Termini de resolució i notificació de la resolució d'ajudes  
Vista la documentació presentada i a proposta de la Direcció General per a la Lluita contra la Bretxa Digital, la persona titular de la conselleria amb competències en matèria d'Innovació, Universitats, Ciència i Societat Digital o persona en qui delegue dictarà resolució sobre l'adjudicació de les ajudes fixant expressament la quantia i incorporant, si escau, les condicions i obligacions derivades d'aquesta, que en cap cas podran contravindre el que es disposa en aquestes bases.  
  
El termini màxim per a resoldre i notificar la resolució d'ajuda serà de 6 mesos comptats des de la data de presentació de la sol·licitud. Transcorregut el termini sense que s'haguera notificat resolució expressa, s'entendran desestimades les sol·licituds per silenci administratiu, tot això sense perjudici de l'obligació de resoldre expressament que incumbeix l'Administració.  
La persona sol·licitant de l'ajuda assenyalarà en el formulari de sol·licitud el mitjà pel qual desitja rebre la notificació de la resolució de concessió, bé mitjançant notificació en el correu electrònic assenyalat per a accedir a la seu electrònica de la GVA o en paper a través de correu postal en el domicili assenyalat a l'efecte de notificacions.  
Les ajudes concedides es publicaran en la Base de Dades Nacional de Subvencions (BDNS) de conformitat amb el que es disposa en Reial decret 130/2019, de 8 de març, pel qual es regula la Base de Dades Nacional de Subvencions i la publicitat de les subvencions i altres ajudes públiques i en compliment del que s'estableix en la Llei general de subvencions amb expressió de la convocatòria, del programa i crèdit pressupostari al qual s'imputen, persona beneficiària, quantitat concedida i objectiu o finalitat de l'ajuda.  
La concessió de l'ajuda es veurà condicionada al compromís escrit de la concessió dels drets i accessos necessaris per a garantir que la Comissió, l'Oficina Europea de Lluita contra el Frau (OLAF), el Tribunal de Comptes Europeu, la Fiscalia Europea i les autoritats nacionals competents exercisquen les seues competències de control, d'acord amb el que es disposa en l'article 22.2 e) del Reglament (UE) 2021/241 del Parlament Europeu i del Consell, de 12 de febrer de 2021, i en l'article 129.1 del Reglament (UE, Euratom) 2018/1046 del Parlament Europeu i del Consell, de 18 de juliol de 2018 («Reglament Financer»).  
  
  
Tercer. Efectes  
La present ordre produirà efectes a partir de l'endemà de la publicació en el Diari Oficial de la Generalitat Valenciana.  
  
Contra aquesta ordre, que posa fi a la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana de conformitat amb el que es disposa en els articles 8, 10.1.a) i 46 de la Llei 29/1998, de 13 de juliol, reguladora de la jurisdicció contenciosa administrativa. O bé es podrà potestativament interposar un recurs de reposició en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no podrà simultaniejar-se la interposició de tots dos recursos.  
  
  
Alicante, 19 d'octubre de 2022  
  
La consellera d'Innovació, Universitat,   
Ciència i Societat Digital   
JOSEFINA BUENO ALONSO